钦定古今图书集成/明伦汇编/氏族典/第339卷 > 刘克逊
## 钦定古今图书集成/明伦汇编/氏族典/第339卷 > 刘克逊

按《万姓统谱》：克逊字无竞，克庄弟也。以父任补官，调
古田令，以救荒捕盗著劳绩，辟江西帅干，累迁知邵
武军，威爱并行，除剧盗，兴教化。改潮州。初银价平，每
丁赋钱五百，后贵加至四倍。下教蠲之曰：“纵得罪无
恨。”移泉州，以疾奉祠。克逊一生清贫，尤工于诗，叶适、
赵汝谈称之。弟克刚，为泉州录事参军，真德秀荐知
沙县。后知惠州。清俭治办，修弊起废。卒于官。